Μαύρος Καθρέφτης

μικρογραφία|225x225εσ|Black Mirror LogoΤο ***Μαύρος Καθρέφτης*** (πρωτότυπος αγγλικός τίτλος: ***Black Mirror***) είναι βρετανική τηλεοπτική σειρά επιστημονικής φαντασίας που δημιουργήθηκε από τον Τσάρλι Μπρούκερ, με τους Μπρούκερ και Άναμπελ Τζόουνς να λειτουργούν ως συντονιστές του προγράμματος. Επικεντρώνεται σε σκοτεινά και σατιρικά θέματα που εξετάζουν τη σύγχρονη κοινωνία, ιδιαίτερα όσον αφορά τις απρόβλεπτες συνέπειες των νέων τεχνολογιών. Τα επεισόδια είναι αυτοτελή, συνήθως τοποθετημένα σε εναλλακτικό ή στο εγγύς μέλλον. Η σειρά ξεκίνησε στο βρετανικό Channel 4, τον Δεκέμβριο του 2011. Ένας δεύτερος κύκλος ξεκίνησε τον Φεβρουάριο του 2013. Το Σεπτέμβριο του 2015, το Netflix εξαγόρασε το πρόγραμμα, παραγγέλνοντας μια σειρά 12 επεισοδίων που χωρίστηκαν αργότερα σε δύο κύκλους από έξι επεισόδια.  Η πρώτη κυκλοφόρησε στο Netflix παγκοσμίως ως ο τρίτος κύκλος στις 21 Οκτωβρίου 2016. Ο τέταρτος κύκλος ολοκληρώθηκε τον Ιούνιο του 2017 και προβλήθηκε τον Δεκέμβριο του ίδιου έτους. Ο πέμπτος κύκλος προβλήθηκε τον Ιούνιο του 2019 και ο έκτος τον Ιούνιο του 2023.

## Πρώτος κύκλος - Επεισόδια
Ο κύκλος που μας σύστησε το *Black mirror* το 2011 γνωρίζοντας επιτυχία από κριτικούς και κοινό (Rotten Tomatoes: 98%-93%, IMDb: 9.0/10) απαρτίζεται από τρία επεισόδια:

### ''<small>The National Anthem</small> (Εθνικός ύμνος)''
(Πρώτη προβολή επεισοδίου: 4 Δεκεμβρίου 2011) Με την απαγωγή της πριγκίπισσας Σουζάνας, ενός αγαπητού από τους πολίτες μέλους της βασιλικής οικογένειας, ο πρωθυπουργός του Ηνωμένου Βασιλείου Μάικλ Κάλοου έρχεται αντιμέτωπος με ένα οικτρό δίλημμα που του ανατίθεται από τον απαγωγέα.

### <small>''Fifteen million merits''</small> ''(Δεκαπέντε εκατομμύρια)''
(Πρώτη προβολή επεισοδίου: 11 Δεκεμβρίου 2011) Σε έναν κόσμο όπου η καθημερινότητα των ανθρώπων αποτελείται από την ακατάπαυστη άσκηση σε ποδήλατα γυμναστικής ούτως ώστε να κερδίσουν εικονικά "δολάρια", τα λεγόμενα merits, ο νεαρός Μπινγκ θα γνωρίσει την Άμπι και θα εναποθέσει σε αυτήν όλες του τις ελπίδες, χαρίζοντάς της 15 εκατομμύρια merits προκειμένου να συμμετάσχει σε ένα σόου ταλέντων.

### <small>''THE ENTIRE HISTORY OF YOU''</small> ''(Ολόκληρη η δική σου ιστορία)''
(Πρώτη προβολή επεισοδίου: 18 Δεκεμβρίου 2011) Στο άμεσο μέλλον, αναπτύσσεται ένα εμφύτευμα μνήμης το οποίο καταγράφει ολόκληρη τη ζωή όσων το έχουν αποκτήσει (ό,τι βλέπουν, ακούν και κάνουν) δίνοντάς τους τη δυνατότητα να ανατρέξουν στο παρελθόν ανά πάσα στιγμή και να "κουβαλούν" τις αναμνήσεις τους μαζί τους για πάντα. Είναι όμως αυτό τόσο καλό όσο ακούγεται για τον Λίαμ και τη Φιόν;

## Δεύτερος κύκλος - Επεισόδια
Ο δεύτερος κύκλος της σειράς προβλήθηκε το 2013, σημειώνοντας παρόμοια επιτυχία με την πρώτη (Rotten Tomatoes: 87%-93%, IMDb: 8.5/10) και αποτελούνταν από τέσσερα επεισόδια:

### <small>''BE RIGHT BACK''</small> ''(Επιστρέφω αμέσως)''
(Πρώτη προβολή επεισοδίου: 11 Φεβρουαρίου 2013) Μέσω της χρήσης μίας υπηρεσίας που επιτρέπει στους ανθρώπους να επικοινωνούν με τους νεκρούς, η Μάρθα επιχειρεί να επανασυνδεθεί με τον χαμένο σύντροφό της.

μικρογραφία|''Black Mirror: White Bear'' (κύκλος 2, επεισόδιο 2)

### <small>''WHITE BEAR''</small> ''(Λευκός αρκούδος)''
(Πρώτη προβολή επεισοδίου: 18 Φεβρουαρίου 2013) Η Βικτώρια ξυπνάει χωρίς να θυμάται τίποτα σχετικά με τη ζωή της και χωρίς να ξέρει πού βρίσκεται ούτε τι συμβαίνει στον κόσμο γύρω της, ο οποίος αρνείται να επικοινωνήσει μαζί της. Τι είναι αλήθεια αυτό που έκανε τους πάντες να συμπεριφέρονται αλλόκοτα και που δεν επηρέασε την ίδια;

### <small>''THE WALDO MOMENT''</small> ''(Η στιγμή του Γουάλντο)''
(Πρώτη προβολή επεισοδίου: 25 Φεβρουαρίου 2013) Ένας αποτυχημένος κωμικός που "δανείζει" τη φωνή του στη διάσημη αρκούδα-καρτούν Γουάλντο, εμπλέκεται στο πολιτικό προσκήνιο μετά από την πίεση στελεχών. Τι αποτελέσματα θα έχει όμως αυτό στη ζωή του;

### <small>''WHITE CHRISTMAS''</small> ''(Λευκά Χριστούγεννα)''
(Πρώτη προβολή επεισοδίου: 16 Δεκεμβρίου 2014) Δύο άντρες σε ένα απομακρυσμένο σπίτι στην παγωμένη ερημιά, διηγούνται ο ένας στον άλλο τρεις ιστορίες οι οποίες υποδεικνύουν το πόσο μακριά μπορεί να φτάσει η τεχνολογία αλλά και το πόσο εύκολα η χρήση της καθίσταται ασύστολη, υπερβαίνοντας τα όρια....

## Παραπομπές


## Περαιτέρω ανάγνωση
*

## Εξωτερικοί σύνδεσμοι

*''Black Mirror'' microsite at Channel 4
*''Black Mirror'' press release from Channel 4
*''Black Mirror'' at Netflix
*

Κατηγορία:Βρετανικές τηλεοπτικές σειρές
Κατηγορία:Τηλεοπτικές σειρές επιστημονικής φαντασίας